Leonid Kulik

Leonid Aleksejevitsj Kulik (russisk: Леонид Алексеевич Кулик, 1883–1942) var en russisk mineralog som er kjent for sin forskning i meteoritter. Han ble født i Tartu, Estland, og fikk forstutdanning i St. Petersburg og studerte videre ved Kazanuniversitetet i Kazan. Han tjenestegjorde i hæren under den den russisk-japanske krig, og satt senere i fengsel for revolusjonær virksomhet. Deretter tjenestegjorde han igjen under første verdenskrig. Etter krigen ble han lærer i mineralogi i Tomsk. I 1920 ble han ansatt ved geologisk museum i St. Petersburg. I 1927 ledet han den første sovjetiske forskningsekspedisjonen for å undersøke Tunguska-hendelsen, som hadde funnet sted den 30. juni 1908. Under andre Verdenskrig var han igjen stridende. Han ble tatt til fange av tyskerne, og døde av tyfus i fangeleiren. Utmerkelser Asteroiden 2794 Kulik er oppkalt etter ham. Krateret Kulik på månen er oppkalt etter ham. Referanser